เที่ยวภูห้วยอีสัน อากาศเริ่มหนาวเย็น มีลมเบาเบา ชมวิวมุมสูง ภูเขาและแม่น้ำโขงสองประเทศไทย-ลาว
บรรยากาศการท่องเที่ยวในวันหยุดยาวหลังออกพรรษา ที่ภูห้วยอีสัน อำเภอสังคม จังหวัดหนองคาย คึกคัก ท่ามกลางอุณหภูมิที่เริ่มลดลง อยู่ที่ 19-20 องศาเซลเซียส มีลมเบาๆ ทำให้ไม่มีทะเลหมอกหนาแน่นเกิดขึ้น แต่นักท่องเที่ยวก็ได้ชมวิวมุมสูง ภูเขาและแม่น้ำโขงสองประเทศไทย-ลาว ที่สวยงามส่วนบรรยากาศการท่องเที่ยวในวันหยุดยาวหลังออกพรรษา “บั้งไฟพญานาค” ตามสถานที่ท่องเที่ยวทางธรรมชาติและภูสูงในเขตตำบลบ้านม่วง อำเภอสังคม จังหวัดหนองคาย คึกคัก โดยเฉพาะที่ภูห้วยอีสัน ตำบลสังคม จุดชมทะเลหมอกและชมวิวมุมสูงสองประเทศไทย-ลาว คึกคักกว่าทุกจุดและถือว่าคึกคักสุดหลังเปิดให้นักท่องเที่ยวได้ขึ้นในช่วงปลายฝนต้นหนาวของปีนี้ มีนักท่องเที่ยวเดินทางมาเป็นครอบครัวและกลุ่มเพื่อนๆ กว่า 300 คนขึ้นรถอีแต๊ก ไปเพื่อไปชมทะเลหมอกและวิวมุมสูง บนภูห้วยอีสัน ท่ามกลางอุณหภูมิที่เริ่มลดลง อุณหภูมิต่ำสุดบนภูสูงอยู่ที่ 19-20 องศาเซลเซียส